નવી દિલ્હી : બેલ્જિયમની રાજધાની બ્રસેલ્સમાં થયેલા શ્રેણીબદ્ધ વિસ્ફોટ છતા પણ વડાપ્રધાનનાં કાર્યક્રમને કોઇ જ અસર નહી થાય.તે પોતાનાં નક્કી કાર્યક્રમ અનુસાર 30 માર્ચનાં રોજ બ્રસેલ્સ જશે. જ્યાં તેઓ ઇન્ડિયા ઇયૂ સમિટમાં ભાગ લેશે. વડાપ્રધાન નરેન્દ્ર મોદીનાં બેલ્જિયમની આ અધિકારીક મુલાકાત છે. વિદેશ મંત્રાલયનાં પ્રવક્તા વિકાસ સ્વરૂપે જણાવ્યું કે વિસ્ફોટોનાં કારણે વડાપ્રધાનની મુલાકાત પર કોઇ જ અસર નહી પડે. સ્વરૂપે જણાવ્યું કે બ્રસેલ્સ બાદ વડાપ્રધાન વોશિંગ્ટન ડીસી જશે જ્યાં તેઓ ન્યૂક્લિયર સિક્યોરિટી સમિટમાં ભાગ લેશે. આ દરમિયાન તેઓ ઘણા અન્ય નેતાઓ સાથે પણ મુલાકાત કરશે.